Alex Pretti erailtzea

Alex Jeffrey Pretti 37 urteko Zainketa Intentsiboetako Unitateko estatubatuar erizain bat zen, Ameriketako Estatu Batuetako Mugazain Patruilak 2026ko urtarrilaren 24an erail zuena, Minnesotako Minneapolis hirian. Erailketa Metro Surge Operazioaren baitan gertatu zen, AEBko zerbitzu federalek immigrazioaren aurka martxan jarritako kanpaina, urtarrilaren 7an Renée Good erail eta gero. 

Gertaeraren bideo grabaketek Pretti bere telefonoarekin agenteak filmatzen eta trafikoa zuzentzen erakusten dute. Pretti agente baten eta horrek bultzatutako emakume baten artean jarri zen, emakumea besarkatuz. Ondoren, sei agente federalek piper-gasarekin busti, lurrera bota, tiro egin eta hil egin zuten. Oinezko batek grabatu eta Reuters eta The Wall Street Journal egunkariek egiaztatu zuten bideo batean, agente batek pistola bat atera zuela eta beste agente batek tiro egin baino segundo bat lehenago Prettirengandik urrundu zela ikus daiteke. The Guardian egunkariaren arabera, Prettik arma bat eramateko legezko baimena bazuen ere, ikusgai dauden bideoek ez dute erakusten berak armarik hartu zuenik. Bideo frogak berrikustean, Reuters eta The New York Times egunkariek ondorioztatu zutenez, eraitsia izan baino lehen sakelako telefono bati eusten zion, ez arma bati. Agenteek gutxienez hamar aldiz egin zioten tiro, lurrean zegoela.

Tiroketak AEBetako immigrazio indarren aurkako protesta zibilak bizkortu zituen, bai hirian, bai herrialdean. Renée Gooden kasuan bezala, gobernu federalak tiroketa gertatu zen lekura sartzea debekatu zien estatuko ikertzaileei.

 Erreferentziak 

 Kanpo estekak 

Kategoria:2026ko hilketak
Kategoria:2026 Ameriketako Estatu Batuetan
Kategoria:Donald Trumpen bigarren lehendakaritza
Kategoria:Minnesotako historia